ASIAN วิ่งฉิว 5% ลุ้นกำไรไตรมาส 2 โตกระหึ่ม 6 เท่าตัว รับยอดขายพุ่ง!
ASIAN วิ่งฉิว 5% ลุ้นกำไรไตรมาส 2 โตกระหึ่ม 6 เท่าตัว รับยอดขายพุ่งกระฉูด
10 ส.ค. 2563

ผู้สื่อข่าวรายงานว่า ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ณ เวลา 15.22 น. อยู่ที่ระดับ 11.50 บาท บวก 0.50 บาท หรือ 4.55% สูงสุดที่ระดับ 11.60 บาท ต่ำสุดที่ระดับ 10.80 บาทด้วยมูลค่าการซื้อขาย 296.65 ล้านบาท

ด้านบล.ดีบีเอสฯ ระบุในบทวิเคราะห์ คาดการณ์คาดกำไรสุทธิไตรมาส 2/63 อยู่ที่ 159 ล้านบาท เพิ่มขึ้น 619% จากปีก่อน และเพิ่มขึ้น 52% จากไตรมาสก่อน จากอัตรากำไรขั้นต้นที่ยังทรงตัวในระดับสูงได้ ในส่วนของอาหารแช่งแข็ง และธุรกิจอาหารสัตว์เลี้ยงกลับมาเป็นปกติ
ขณะที่รายได้คาดเพิ่มขึ้น 24.7% จากปีก่อนและเพิ่มขึ้น 23.5% จากไตรมาสก่อน จากสินค้าพร้อมปรุงและสินค้าที่มีมูลค่าเพิ่มมีปริมาณการขายเพิ่มขึ้น
ส่วนอัตรากำไรขั้นต้นคาดยังทรงตัวสูงที่ระดับ 14% จากการปรับโครงสร้างอาหารสินค้าโภคภัณฑ์เป็นสินค้าที่มีมูลค่าเพิ่ม และลูกค้าอาหารสัตว์เลี้ยงกระจายตัวมากขึ้น
ดังนั้นฝ่ายวิจัยปรับกำไรและอัตรากำไรทั้งปีขึ้น จากแนวโน้มอัตรากำไรที่ทรงตัวสูงได้ และมีมุมมองบวกในระยะกลางต่อความสำเร็จในการเปลี่ยนธุรกิจ แต่ลดคำแนะนำจาก “ซื้อ” เป็น “ถือ” หลังราคาปรับตัวขึ้นแรง 130% ใน 3 เดือน และราคาปิดมีส่วนเพิ่มจากราคามูลค่าพื้นฐานใหม่ที่ 10.85 บาท ไม่มากนัก